text: Dræbt under container
  05 januar 2010 kl. 08.04
  En 56-årig mand blev mandag dræbt ved en arbejdsulykke hos Dansk Affald i Vojens. Manden fik sit hoved i klemme under en container.
  En 56-årig mand fra Vojens mistede livet, da han mandag eftermiddag kom i klemme under en container. Arbejdsulykken skete kl. 13.09 hos Dansk Affald på Tingvejen i Vojens, da en container kørte ud over sit nødstop, fortæller vagtchefen hos Syd- og Sønderjyllands Politi.
   
  - Manden fik sit hoved i klemme under containeren og blev dræbt på stedet. 
  Arbejdstilsynet undersøger nu omstændighederne omkring ulykken. De pårørende til den 56-årige mand er underrettet.
  